সরকারের ঘোষণায় এক রাতে পাঁচশো, হাজারের নোট বনে গেছে কাগজের টুকরো। ব্যাঙ্কে, এটিএমে লম্বা লাইন। ছোট নোটের আকাল।বাজারে গিয়ে হিমশিম সাধারণ মানুষ। মানিব্যাগে নোট নেই। মধ্যবিত্তের ভরসা এখন প্লাস্টিক মানি। বড় দোকানে ডেবিট কার্ড-ক্রেডিট কার্ডে দাম মেটানোর সুযোগ আছে।কিন্তু, পাড়ার সব্জি বাজার, মাছ বাজারে তো সে উপায় নেই। উপায় না পেয়ে মধ্যবিত্ত এখন বাজারের থলি হাতে রিটেল চেনে। বড়-মাঝারি শহরগুলিতে মল কালচার বাড়ছে। শীততাপ নিয়ন্ত্রিত দোকানে শাক-সব্জি, মাছ-মাংস কিনতে ক্রমশ অভ্যস্ত হচ্ছেন মানুষ। তবে, পাঁচশো-হাজার বাতিলের ধাক্কায় সেই প্রবণতা বেড়ে গেছে।
 ওয়েব ডেস্ক: সরকারের ঘোষণায় এক রাতে পাঁচশো, হাজারের নোট বনে গেছে কাগজের টুকরো। ব্যাঙ্কে, এটিএমে লম্বা লাইন। ছোট নোটের আকাল।বাজারে গিয়ে হিমশিম সাধারণ মানুষ। মানিব্যাগে নোট নেই। মধ্যবিত্তের ভরসা এখন প্লাস্টিক মানি। বড় দোকানে ডেবিট কার্ড-ক্রেডিট কার্ডে দাম মেটানোর সুযোগ আছে।কিন্তু, পাড়ার সব্জি বাজার, মাছ বাজারে তো সে উপায় নেই। উপায় না পেয়ে মধ্যবিত্ত এখন বাজারের থলি হাতে রিটেল চেনে। বড়-মাঝারি শহরগুলিতে মল কালচার বাড়ছে। শীততাপ নিয়ন্ত্রিত দোকানে শাক-সব্জি, মাছ-মাংস কিনতে ক্রমশ অভ্যস্ত হচ্ছেন মানুষ। তবে, পাঁচশো-হাজার বাতিলের ধাক্কায় সেই প্রবণতা বেড়ে গেছে। সাধারণ মানুষ সব্জি কিনতে মলমুখী হলেও সার্বিকভাবে নোট বাতিলের ধাক্কায় রিটেল চেনগুলির বিক্রি অনেক কমে গেছে। তথ্য বলছে, দেশের বড় শহরগুলিতে রিটেল চেনের ক্রেতাদের ৪০% কার্ডে দাম মেটান। ছোট শহরগুলিতে রিটেল চেনে কার্ডের ব্যবহার কমবেশি ২৫%। রিটেল চেনে যাঁরা নগদে দাম মেটান তাঁদের অল্প একটা অংশ কার্ডে দাম দিচ্ছেন। শাক-সব্জি কিনতেও অনেক মানুষ এখন স্টোরে যাচ্ছেন। কিন্তু, নগদে কেনাই যাঁদের অভ্যাস তাঁদের বড় অংশই বাড়িতে বসে। ফলে মার খাচ্ছে ব্যবসা।